3. Cum itaque existentia substantiarum simpliciter ad commercium mutuum & determinationum respectus plane sit insufficiens, adeoque nexu externo arguat communem omnium causam, in qua respectiue informata sit earum existentia, neque sine hac principii communione nexus vniuersalis concipi possit, euidentissimum inde depromitur summae rerum omnium causae, <abbr xmlns="http://www.tei-c.org/ns/1.0">i. e.</abbr> DEI, & quidem vnius, testimonium, quod mea quidem sententia demonstrationem illam contingentiae longe antecellere videtur.