<hi xmlns="http://www.tei-c.org/ns/1.0" rend="uppercase">scholion</hi>. En demonstrationem principii rationis determinantis, tandem, quantum equidem mihi persuadeo, omni certitudinis luce collustratam. Perspicacissimos nostri aeui Philosophos, inter quos <hi xmlns="http://www.tei-c.org/ns/1.0" rend="standard">I</hi>ll. <persName xmlns="http://www.tei-c.org/ns/1.0" key="crusius_christian_august"> <ref type="editorialNote" target="#en39624">Crusium</ref> </persName> honoris causa nomino, semper de parum solida hujus principii demonstratione, quam in omnibus hujus materiae scriptis venalem reperimus, conquestos esse satis constat. De cujus mali medela vsque adeo Vir magnus desperauit, vt vel demonstratione plane incapacem esse hanc propositionem serio contenderet, si vel maxime vera esse concedatur. Verum cur non tam promta et expedita mihi fuerit hujus principii demonstratio, vt vnico, sicut vulgo tentatum est, argumento totam absoluerem, sed quodam anfractu plena demum certitudine potiri necesse fuerit, ratio mihi reddenda est.