Principium primum, & vere vnicum propositio simplex sit necesse est, alias plures tacite complexa propositiones vnici principii speciem tantummodo mentiretur. Si itaque est propositio vere simplex, necesse est vt sit vel affirmativa, vel negativa. Contendo autem, si sit alterutrum, non posse esse vniuersale, omnes omnino veritates sub se complectens; nempe si dicas esse <hi xmlns="http://www.tei-c.org/ns/1.0" rend="spaced">affirmatiuum</hi> non posse esse, veritatum negantium principium absolute primum, si <hi xmlns="http://www.tei-c.org/ns/1.0" rend="spaced">negatiuum</hi>, non posse inter positiuas agmen ducere.