Corpora fluida, <ref xmlns="http://www.tei-c.org/ns/1.0" type="editorialNote" target="#en37227">ut supra demonstratum est</ref>, mediante elastica quadam materia cohaerent. Ast cum, quae e fluidis induruerunt metalla, aliaque id genus corpora semper pro gradu caloris diminuto <ref xmlns="http://www.tei-c.org/ns/1.0" type="critApp" xml:id="app37228">arctius atque arctius</ref> volumen occupent et secundum omnes dimensiones condensentur, adeoque elementis ipsorum non deficiat spatium semper sibi propius accedendi, hinc non immediato contactu compacta sint: patet, etiam moles corporum durorum materiam quandam intra partes suas intermistam continere, qua mediante moleculae solidae, quanquam a contactu mutuo remotae, tamen se invicem attrahant, aut, si mavis, cohaereant, adeoque hac ratione cum fluidis convenire.