Impenetrabilitas est ea corporis affectio qva contigua a spatio qvod occupat arcet. Cum vero e praecedentibus innotuerit spatium <pb xmlns="http://www.tei-c.org/ns/1.0" ed="firstPrint" n="11" xml:id="B01S0482Z08fp" />qvod corpus occupat (si partes ipsius absque vacuo intermisto qvam proxime sibi adunatas concipias) conflatum esse spatiolis qvae singula elementa simplicia implent cum porro ad arcenda irruentia in spatium repletum corpora externa <abbr xmlns="http://www.tei-c.org/ns/1.0">s.</abbr> ad impenetrabilitatem reqviratur renitentia atqve adeo vis quaedam, in prioribus autem demonstratum sit elementa spatium suum definitum replere activitate qvadam alia eo penetratura arcendi, patet impenetrabilitatem corporum non ab alia nisi eadem illa naturali elementorum vi pendere. Qvod erat primum.