Coexistentiam substantiarum vniuersi ad nexum inter <ref xmlns="http://www.tei-c.org/ns/1.0" type="critApp" xml:id="app41322">eas</ref> stabiliendum non sufficere, sed communionem quandam originis & harmonicam ex hoc dependentiam insuper requiri, primus euidentissimis rationibus adstruxisse mihi videor. Etenim vt neruum demonstrationis aliquantulum resumam: Si substantia A existit, & existit praeterea B, haec ideo in A nihil ponere censeri potest. Fac enim in A aliquod determinare, hoc est rationem continere determinationis C; quia haec est praedicatum quoddam relatiuum, non intelligibile nisi praeter B adsit A, substantia <pb xmlns="http://www.tei-c.org/ns/1.0" ed="firstPrint" n="35" xml:id="B01S0413Z29fp" />B, per ea quae sunt ratio τοῦ C, supponet existentiam substantiae A. Quoniam vero si substantia B sola existat, per ipsius existentiam plane sit indeterminatum vtrum quoddam A existere debeat nec ne, ex existentia ipsius sola non intelligi potest quod ponat quicquam in aliis a se diuersis, hinc nulla relatio nullumque plane commercium. Si igitur DEus praeter substantiam A alias B, D, E, in infinitum creauit, tamen e data ipsarum existentia non protinus sequitur mutua ipsarum in determinationibus dependentia. Neque enim, quia praeter A existit etiam B, D, E & sit A quomodocunque in se determinatum, inde sequitur, vt B, D, E huic conformes habeant existendi determinationes. Adeoque in modo communis a DEO dependentiae <ref xmlns="http://www.tei-c.org/ns/1.0" type="critApp" xml:id="app41339">adsit</ref> necesse est ratio dependentiae etiam ipsarum mutuae. Et qua ratione id <pb xmlns="http://www.tei-c.org/ns/1.0" ed="oldAA" n="414" xml:id="B01S0414" />efficiatur intellectu procliue est. Schema intellectus diuini, existentiarum origo, est actus perdurabilis, <ref xmlns="http://www.tei-c.org/ns/1.0" type="critApp" xml:id="app41402">conseruationem appellitant,</ref> in quo si substantiae quaeuis solitario & absque determinationum relatione a DEO conceptae sunt, nullus inter eas nexus nullusque respectus mutuus <ref xmlns="http://www.tei-c.org/ns/1.0" type="critApp" xml:id="app41404">orietur</ref>, si vero in ipsius intelligentia respectiue concipiantur, huic ideae in continuatione existentiae conformiter postea determinationes semet semper respiciunt, <abbr xmlns="http://www.tei-c.org/ns/1.0">h. e.</abbr> agunt reaguntque, statusque quidam <ref xmlns="http://www.tei-c.org/ns/1.0" type="critApp" xml:id="app41407">singularum</ref> externus est, qui, si ab hoc principio discesseris, per solam ipsarum existentiam nullus esse posset.