Si elementa omnia pari gauderent vi inertiae, pariqve volumine, ad intelligendam corporum raritatis differentiam opus est vacuo absoluto partibus intermisto. Neqve enim, secundum <ref xmlns="http://www.tei-c.org/ns/1.0" type="editorialNote" target="#en48610"> <persName key="newton_isaac">Newtoni</persName>, <persName key="keill_john">Keilii</persName> </ref>, aliorumqve demonstrationes, in medio tali ratione perfecte impleto motui libero locus est. Ideoqve ad explicandam mediorum infinite diversam densitatem specificam <abbr xmlns="http://www.tei-c.org/ns/1.0">e. g.</abbr> aetheris, aëris, aqvae, auri, indulgendum est immodicae conjectandi libidini, qva qvae ab hominum intelligentia maxime remota est ipsa <ref xmlns="http://www.tei-c.org/ns/1.0" type="editorialNote" target="#en48615"> <ref type="editorialNote" target="#en48614">elementorum textura temere pro lubitu confingitur, mox bullularum tenuissimarum</ref> mox ramorum et spirarum</ref> contortarum instar eam libere et audacter concipiendo, qvo materiam miris modis distentam, et <ref xmlns="http://www.tei-c.org/ns/1.0" type="critApp" xml:id="app48617">exigua materia</ref> ingens spatium complexam, cogitare possis. Sed accipe qvae adversum pugnant rationes.