Difficultatum omnium qvae sententiae nostrae officere possunt gravissima videtur, qvae ab <ref xmlns="http://www.tei-c.org/ns/1.0" type="critApp" xml:id="app48233">extrapositione</ref> determinationum vnius ejusdemqve substantiae depromta est. Etenim actio Monadis qvae <ref xmlns="http://www.tei-c.org/ns/1.0" type="critApp" xml:id="app48234">est in</ref> spatio B C D est extra actionem qvae est in spatio B D A ergo videntur realiter a se invicem diversa atqve extra substantiam reperiunda. Verum relationes semper sunt et extra se invicem et extra substantiam qvia entia illa ad qvae refertur substantia sunt a substantia et a se invicem realiter diversa, neqve hoc pluralitatem substantialem arguit.