Adulterina haec lex tota rerum vniuersitate & sapientiae etiam diuinae decoro egregie confutatur. Corpora enim quae dicuntur similaria, aquam, argentum viuum, aurum, salia simplicissima, cet. homogeneis & internis notis perfecte congruere in partibus suis primitiuis, & conuenit identitati vsus atque functionis cui praestandae sunt destinata, & ex effectibus videndum est, quos semper similes ab iisdem absque vllo notabili discrimine proficisci deprehendimus. Neque hic decet reconditam quandam & sensus effugientem suspicari <w xmlns="http://www.tei-c.org/ns/1.0" lemma="diuersitatem">diuersi<pb ed="oldAA" n="410" xml:id="B01S0410" />tatem</w>, quasi vt DEus habeat quo operis sui partes ipse dignoscat, hoc enim esset nodos in scirpo quaerere.