Prouocant aduersae partis patroni, vt exemplis satisfaciamus, quae adeo aperte voluntatis humanae ad quasuis actiones liberas indifferentiam testari videntur, vt vix quicquam apertius esse posse videatur. Cum <hi xmlns="http://www.tei-c.org/ns/1.0" rend="spaced">par impar</hi> luditur, & fabae manu reconditae conjectando lucrandae sunt, alterutrum proloquimur plane absque consilio & absque vlla deligendi ratione. Hisce gemina, in casu principis, nescio cujus proferunt, qui alicui pyxidum duarum, ponderis, figurae, & speciei per omnia similium, liberam fecit electionem, quarum altera plumbum, altera aurum <w xmlns="http://www.tei-c.org/ns/1.0" lemma="recondidit">recondi<pb ed="AA" n="27" break="no" />dit</w>, vbi non nisi citra rationem fieri potuit ad alterutram capessendam determinatio. Similia de pedis dextri aut sinistri indifferenti ad promouendum libertate dictitant. Omnibus vno verbo & quod quidem mihi <pb xmlns="http://www.tei-c.org/ns/1.0" ed="firstPrint" n="25" xml:id="B01S0406Z12fp" />videtur affatim respondebo. Quando in principio nostro de rationibus determinantibus sermo est, non hic vnum vel aliud rationum genus intelligitur, <abbr xmlns="http://www.tei-c.org/ns/1.0">e. g.</abbr> in actionibus liberis rationes intellectui conscio obuersantes, sed vtcunque determinetur actio, tamen ratione quadam determinata sit necesse est, si eam fieri opus est. Rationes objectiuae in arbitrii determinatione plane deesse possunt, & motiuorum cum conscientia repraesentatorum perfectum potest esse aequilibrium, nihilo tamen minus rationibus adhuc permultis locus superest, quae mentem determinare possunt. Hoc enim ancipiti tali dubitatione solum efficitur vt res a superiori facultate ad inferiorem, a repraesentatione cum conscientia conjuncta ad obscuras redeat, in quibus ab vtrauis parte omnia perfecte identica esse vix statuendum est. Tendentia appetitus insiti in vlteriores perceptiones in eodem statu diu haerere mentem non patitur. Variato itaque statu internarum repraesentationum mentem aliquorsum inclinari necesse est.