Quae omnium veritatum absolute summi & generalissimi principii nomen sibi arrogat propositio, primo sit simplicissimis, deinde & generalissimis terminis enunciata; quod in principio identitatis gemino haud dubie animaduertere mihi videor. Omnium enim terminorum affirmantium simplicissimus est vocula <hi xmlns="http://www.tei-c.org/ns/1.0" rend="spaced">est</hi>, negantium vocula <hi xmlns="http://www.tei-c.org/ns/1.0" rend="spaced">non est</hi>. Deinde notionibus simplicissimis nihil etiam magis vniuersale concipi potest. Quippe magis compositae a simplicibus lucem mutuantur, & quia his sunt determinatiores adeo generales esse non possunt.