<figure xmlns="http://www.tei-c.org/ns/1.0" xml:id="B01S0371Z19Bild01R"> <graphic url="images/band1/B01S0371Z19Bild01R.png" width="30%" /> </figure>Repraesentet triangulum A B C sectionem cumuli particularum minutissimarum globosarum conici; dico hunc cumulum superficiem suam allegatis sub conditionibus ad libellam non compositurum esse, quemadmodum in fluidis accidere necesse est. Etenim cum particulae c, e, g, d, f, i infra positis <ref xmlns="http://www.tei-c.org/ns/1.0" type="critApp" xml:id="app37124">a,</ref> m, n, h incumbentes, quaelibet inter harum amplexus quiescat, neque situ deturbentur, nisi quatenus inferiores dextrorsum et sinistrorsum loco pellunt, vis autem v a, qua particula desuper gravitate premens dextrorsum pellit particulam a, ex compositione virium sit tantum dimidia gravitatis c o, et sic per totam <pb xmlns="http://www.tei-c.org/ns/1.0" ed="oldAA" n="372" xml:id="B01S0372" />coacervationem: patet, cumulum in plano, si corpusculis extremis, a et z, tantummodo vis quaedam obsistat, non horizontalem, sed figuram conicam obtenturum esse, quemadmodum sabulum tenuissimum in horologiis arenariis aut alia quaevis materia in pollinem tenuissimum contrita.