Corpora dura, praesertim quae ex fluidis induruerunt, ut metalla, vitrum, <abbr xmlns="http://www.tei-c.org/ns/1.0">cet.</abbr> hoc habent peculiare et notatu dignissimum, quod appenso pondere aliquantulum extendantur absque ruptione, adeoque, cui in proxima partium adunatione concedunt ponderi, id, ubi hae aliquantulum a se invicem dimotae sunt, ferre possint, et in maximo extensionis gradu maximo etiam ponderi ferendo apta sint. Hoc vero phaenomenon contendo non ex particulis solidis immediate cohaerentibus explicari posse. <ref xmlns="http://www.tei-c.org/ns/1.0" type="critApp" xml:id="app37311">Etenim si filum</ref> metallicum constet <figure xmlns="http://www.tei-c.org/ns/1.0" xml:id="B01S0373Z12Bild01R"> <graphic url="images/band1/B01S0373Z12Bild01R.png" width="50%" /> </figure> particulis vel secundum schema 1 adunatis, vel ad interstitia vacua, quantum fieri potest, excludenda secundum <abbr xmlns="http://www.tei-c.org/ns/1.0">fig.</abbr> 2 dispositis, vel ut parallelepipeda ita superficieculis se contingentia <abbr xmlns="http://www.tei-c.org/ns/1.0">fig.</abbr> 3 ut pondere appenso <ref xmlns="http://www.tei-c.org/ns/1.0" type="critApp" xml:id="app37316">per</ref> spatiola a, o, i, e <abbr xmlns="http://www.tei-c.org/ns/1.0">cet.</abbr> a contactu <ref xmlns="http://www.tei-c.org/ns/1.0" type="critApp" xml:id="app37317">dimoveantur</ref> et tamen ceteris superficiebus cohaereant: tamen statim apparet, si pondus appensum filum tale metallicum vel tantillum in longitudinem extendat, in figura 1 partes illico, quippe semet amplius non contingentes, divulsas fore; et, si postules, partes ad latera positas a, b, c, d, extensione in longitudinem facta, introrsum concedere et diruptionem impeditum <ref xmlns="http://www.tei-c.org/ns/1.0" type="critApp" xml:id="app37321">ire</ref>, tamen, crassitie hoc modo aliquantum imminuta, ponderi, cui prius cesserunt, tum multo minus obsistere posse; in <abbr xmlns="http://www.tei-c.org/ns/1.0">fig.</abbr> 3 vero, quae totis superficiebus suis se tetigerunt particulae, cum semet tantum parte quadam tangunt, a pondere plane separatum iri, extra dubitationem est. Ideoque in omni casu assignabili filum distendi se non patietur, nisi et simul rumpatur. Quod cum experientiae contrarietur, patet, elementa corporum durorum non immediato contactu, sed mediante materia quadam in definita etiam distantia semet attrahere.