<pb xmlns="http://www.tei-c.org/ns/1.0" ed="firstPrint" n="7" xml:id="B01S0478Z35fp" /><hi xmlns="http://www.tei-c.org/ns/1.0" rend="uppercase">scholion</hi>. Demonstrationem hanc a permultis Physicorum jam vsurpatam huc allegavi, et qvantum maxima fieri potuit perspicuitate ad physicum spatium accommodavi, ne qvi generali de diversitate spatiorum geometrici et <pb xmlns="http://www.tei-c.org/ns/1.0" ed="oldAA" n="479" xml:id="B01S0479" />naturalis discrimine vtuntur, exceptione qvadam elabantur. Sunt qvidem et aliae ejusdem sententiae demonstrationes in promtu, qvarum vt <ref xmlns="http://www.tei-c.org/ns/1.0" type="critApp" xml:id="app47902">vnicam</ref> allegem, triangulum aeqvilaterum e monadibus si ita arridet constructum concipe, cujus si duo latera producantur in indefinitum, inqve hisce sumseris distantias duplo, triplo, qvintuplo, centuplo <abbr xmlns="http://www.tei-c.org/ns/1.0">&c</abbr> lateribus trianguli dati majores, harum extremitates lineis physicis jungi possunt, qvae erunt in eadem ratione vt illae tertio trianguli latere <ref xmlns="http://www.tei-c.org/ns/1.0" type="critApp" xml:id="app47907">majores</ref> tantundemqve pluribus particulis simplicissimis constabunt. Qvia vero inter qvamlibet harum monadum, atqve eam qvae in vertice anguli constituta est, lineae physicae ductae concipi possunt, hae basin trianguli dati infinities dividunt, adeoque spatii divisibilitatem infinitam egregie tuentur. Sed qvi demonstrationem superius allatam absqve praejudicatarum opinionum impedimentis perspexerit, omnibus aliis vacare meo qvidem judicio potest.