Objici posset, quod, cum rebus creatis adhaereant limites, inde consequeretur, DEO qui ipsarum continet rationem <ref xmlns="http://www.tei-c.org/ns/1.0" type="critApp" xml:id="app40632">eos</ref> pariter adhaerere. Respondeo: <ref xmlns="http://www.tei-c.org/ns/1.0" type="critApp" xml:id="app40633">qui</ref> rebus finitis adhaerent limites pariter limitatam sui rationem in actione creationis diuinae arguunt. Limitata enim est actio DEI creatrix, pro ratione entis limitati producendi. Haec autem actio cum sit determinatio DEI respectiua, quam rebus producendis respondere necesse est, non interna & absolute in ipso intelligibilis, limitationes has DEO interne non competere patet.