<pb xmlns="http://www.tei-c.org/ns/1.0" ed="oldAA" n="484" xml:id="B01S0484" />Vis impenetrabilitatis est vis repulsiva, externa qvaeuis ab appropinqvatione vlteriori arcens. Cum haec vis sit cuilibet elemento <pb xmlns="http://www.tei-c.org/ns/1.0" ed="firstPrint" n="13" xml:id="B01S0484Z02fp" />ingenita, ex ipsius natura intelligi qvidem poterit cur pro distantiae ad qvam extenditur augmentis intensitas actionis diminuatur, qvod in distantia qvavis data plane nulla sit, intelligi plane per se non potest. Ideoqve apud hanc solam si steterit, corporum compages plane nulla foret, quippe repellentibus se modo particulis, corporiqve nullum constaret volumen definito limite circumscriptum. Necesse igitur est vt opponatur huic conatui alius oppositus, et in data distantia aeqvalis, limitem spatio occupando determinans. Qvi cum repulsioni <ref xmlns="http://www.tei-c.org/ns/1.0" type="critApp" xml:id="app48409">exadversum</ref> agat, est attractio. Opus igitur est cuilibet elemento praeter vim impenetrabilitatis alia attractiva, a qva si discesseris non resultarent determinata corporum naturae volumina.