Omnis propositio vera indicat subjectum respectu praedicati esse determinatum, <abbr xmlns="http://www.tei-c.org/ns/1.0">i. e.</abbr> hoc poni cum exclusione oppositi: In omni itaque propositione vera oppositum praedicati competentis excludatur necesse est. Excluditur autem praedicatum, cui ab alia notione posita repugnatur, vi princip. contrad. Ergo exclusio locum non habet, vbi non adest notio quae repugnat opposito excludendo. In omni itaque veritate est quiddam quod excludendo praedicatum oppositum veritatem propositionis determinat. Quod cum nomine rationis determinantis veniat: Nihil verum esse sine ratione determinante statuendum est.