Corpora constant partibus, qvae a se invicem separatae perdurabilem habent existentiam. Qvoniam autem talibus partibus compositio non est nisi relatio, hinc determinatio in se contingens, qvae salva ipsarum existentia tolli potest, patet compositionem omnem corporis abrogari posse, superstitibus nihilo secius partibus omnibus qvae antea erant compositae. Compositione autem omni sublata, qvae supersunt partes plane non habent compositionem, atque adeo pluralitate substantiarum plane sunt destitutae, hinc simplices. Corpus ergo qvodvis constat partibus primitivis absolute simplicibus, <abbr xmlns="http://www.tei-c.org/ns/1.0">h. e.</abbr> monadibus.