Si quis porro scire aueret, quonam tandem pacto mutationes, quarum in vniuerso reperitur vicissitudo oriantur, cum ex internis substantiae cujuslibet solitario consideratae non fluant, is ad ea, quae per nexum rerum, <abbr xmlns="http://www.tei-c.org/ns/1.0">h. e.</abbr> mutuam ipsarum in determinationibus dependentiam consequuntur, animum velim aduertat. Ceterum quia haec fusius hic explicare aliquanto prolixius foret cancellis dissertationis nostrae, rem aliter certe se habere non posse, demonstratione nostra assertum esse sufficit.