<pb xmlns="http://www.tei-c.org/ns/1.0" ed="oldAA" n="411" xml:id="B01S0411" /> <hi xmlns="http://www.tei-c.org/ns/1.0" rend="spaced">Idem aliter.</hi> Quaecunque ratione determinante ponuntur ea simul cum ipsa poni necesse est; posita enim ratione determinante non poni rationatum absurdum est. Quaecunque itaque in statu aliquo substantiae simplicis sunt determinantia, cum iis omnia omnino determinata simul sint necesse est. Quia vero mutatio est determinationum successio, <abbr xmlns="http://www.tei-c.org/ns/1.0">s.</abbr> vbi determinatio quaedam oritur quae antea non fuit, adeoque ens determinatur ad oppositum cujusdam quae ipsi competit determinationis, haec per ea quae in substantia intrinsecus reperiuntur contingere nequit. Si igitur contingit, e nexu externo eam proficisci necesse est.