<hi xmlns="http://www.tei-c.org/ns/1.0" rend="initial">C</hi>um in praesentibus breuitati potissimum mihi studendum sit, satius duco, quas pervulgata cognitione stabilitas & rectae rationi consonas habemus definitiones & axiomata, huc non denuo transcribere, neque eorum morem imitando consectari, qui nescio qua methodi lege serviliter adstricti, nisi ab ouo vsque ad mala omnia quaecunque in scriniis philosophorum inveniunt percensuerint, non sibi videntur via ac ratione processisse. Quod ne mihi consulto facienti vitio vertatur, lectorem antea monere aequum judicavi.