Majus certe periculum defensoribus hujus principii imminet ab obiectione <pb xmlns="http://www.tei-c.org/ns/1.0" ed="oldAA" n="399" xml:id="B01S0399" />illa Clarissimi Viri, qua immutabilis rerum omnium necessitatis et <ref xmlns="http://www.tei-c.org/ns/1.0" type="editorialNote" target="#en39901">fati stoici</ref> postliminio reuocati, immo libertatis omnis atque moralitatis eleuatae culpam diserte nobis et haud contemnendo argumentorum robore impingit. Argumentum ipsius, quanquam non omnino nouum, explicatius tamen et validius ab ipso traditum, quantum ejus fieri potest enucleate, illibato tamen ipsius robore allegabo.