Si itaque elastrum vi quadam premente sit in situm 2 redactum et per spatium c s muro propius admotum, sectio e c mutabitur in situm i x. Ducatur per crassitiem linea i s, sectioni e c parallela, erit i f = s o = c m et x o parte x s margine c m longior extensione <ref xmlns="http://www.tei-c.org/ns/1.0" type="critApp" xml:id="app37435">factus</ref>; porro si apprimere pergas, usque dum in situm 3, g k f b, redactum sit elastrum, ducta g h, itidem e c parallela, quantitas extensionis k h erit quantitate x s major; hinc ex supra demonstratis patet, quomodo hoc pacto situs 3 majorem, quam situs 2, vim apprimentem desideret.